Espectacular desfilada dels Moros i Cristians d'Alaquàs
07/09/2010

# Espectacular desfilada dels Moros i Cristians d'Alaquàs

*   07/09/2010
*   [Imprimir](#)
*   Compartir
*    https://www.alaquas.org/documento.asp?id\_do=12266

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12266%2F0&title=Ajuntament%20d%27Alaqu%C3%A0s.%20Premsa.Espectacular%20desfilada%20dels%20Moros%20i%20Cristians%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12266/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12266/07092010img_0830_Form_4.jpg)](https://www.alaquas.org/ficheros/documentos/2010/2/12266/07092010img_0830_Form_10.jpg "<a href='https://www.alaquas.org/ficheros/documentos/2010/2/12266/07092010img_0830_Form_10.jpg' target=_blank><i class='fa fa-external-link' aria-hidden='true'></i>.Espectacular desfilada dels Moros i Cristians d'Alaquàs</a>")

Milers de veïns i veïnes desfilen pels carrers d'Alaquàs en la tradicional Entrà organitzada per l'associació Moros i Cristians Perolers

La participació, la música i el colorit van ser el més destacat de la vesprada del 6 de setembre, protagonitzada pels Moros i Cristians d'Alaquàs. La tradicional _Entrà_ va reunir un gran nombre de veïns i veïnes que contemplaren pels diversos carrers d'Alaquàs la tradicional desfilada de Festes Majors en la que participaren un total de 27 filaes i comparses. L'alcaldessa d'Alaquàs, Elvira García Campos, va desfilar amb la seua filà Els Ollers.

L'_Entrà_ es va iniciar a les 18 hores al Castell d'Alaquàs amb les tropes cristianes capitanejades per la Capitania Cristiana La Rialla. La primera en desfilar va ser la filà Els Almogàvers, seguida de l'Alfàbega, Els Arquers, Els Corsaris, Els Contrabandistes, Jaume I Cristià d'Alaquàs, Els Templaris, Regne d'Aquitania, Babieca, Els Hospitalaris d'Alaquàs, Els Conqueridors i el Penó de la Conquesta. Tancant la desfilada va estar la Capitania Cristiana La Rialla amb un boato format per cavalls, el grup de percussió amb tabalet i dolçaina La Baronia, grup de banderins i esquadra de xiquetes, el col·lectiu Arreu i el ballet L'Òpera. Com a caps d'esquadra van estar Ana Ferris Martínez i Mª Isabel Moret Gil, capitana de la filà.

Seguidament van desfilar les filaes mores, capitanejades per la filà mora El Cobertís. Va iniciar el passacarrer la filà Els Alcassàbars seguida de La Haima, Sarraïns, Al-Andaluz, Al-Jazar, Al-Azrak, Amiries, Omeyas, Els Beduins, Muladins, Els Ollers, El Cresol i La Lluna. El boato de la capitania mora El Cobertís va tancar la desfilada amb un acompanyament de canó, estendards, senyeres, plomes, una esquadra de xiquets, espectacle d'animació i grup de percussió. Les esquadres, capitanejades per Xelo Martí i José Manuel García, van eixir acompanyades de la banda de música Cercle Catòlic de Torrent. L'última en desfilar va ser la capitana mora, Pura Giménez Santaperpetua.

L'_Entrà_ dels Moros i Cristians és un dels esdeveniments més espectaculars de les Festes Majors i l'acte més important dels que organitza l'associació de Moros i Cristians Perolers d'Alaquàs. Milers de veïns i veïnes contemplen cada any aquesta desfilada que recorre els diversos carrers d'Alaquàs.